Drømme-høsten fortsetter i nord
Det betyr at den fantastiske høstuken i Sør-Norge tar slutt: Lørdag skyer det til, og søndag er moroa klart over. – Ja, vi ser at høytrykket trekker seg litt, og slipper til lavtrykk fra sørvest. Det betyr først skyet vær og muligens spredt regn lørdag, men klart nedbør over Sør-Norge fra søndag av, forteller meteorolog Ina Wollertsen i StormGeo. Det betyr i første rekke nedbør på Sør- og Østlandet, mens Vestlandet kan slippe unna for det meste – på grunn av den sørøstlige vindretningen.Iphone/Ip ad, And roid ...eller sjekk pent.no Godværet startet i Sør-Norge i helgenMen i nord – altså fra Nordland og nordover – det fortsetter det nokså sommerlige været: – Slik det ser ut – er at høytrykket ligger som en airbag og presser alle lavtrykk unna – og dermed havner Nord-Norge i en sørlig og nokså mild luftstrøm fra østlige Europa og Svartehav-området, forklarer statsmeteorolog Vibeke Thyness ved Meteorologisk institutt. Og det er bare å nyte godværet: Helt i nord stuper nå antallet soltimer dag for dag nå. Bare siden 1. september har dagen blitt halvannen time kortere i for eksempel Tromsø.Hun ser ikke bort fra at Nordland, indre deler av Troms og indre deler av Finnmark kan nå temperaturer opp mot og på 20-tallet flere dager neste uke. Her er kollega Wollertsen i StormGeo mer moderat – hun tror Nord-Norge når 20-tallet fredag, men at neste uke kanskje ikke kommer høyere enn 15. Thyness, som tror på skikkelig varme i nord, er likevel mer skeptisk hva angår varme på kysten: – Vel, der har vi risiko for havtåken som kan bli liggende fra morgenen og utover dagen, til sola tar den. Men det legger en demper på varmen ute på kysten, ja.Høytrykket trekker seg først litt østover og inn i Russland, men ser ut til å returnere og skape stabile forhold i Nord-Norge uken ut. – Det er alltid usikkert så langt fram i tid, men det ligger ikke an til noe dramatisk endring så vidt jeg kan se, sier Thyness. Hun og kollegene holder imidlertid øye med tirsdagen i Sør-Norge. Da ser det ut til å kunne bli ekstra mye nedbør over Sør- og Østlandet. – Den generelle situasjonen i neste uke er at lavtrykk fra vest og sør sender nedbør inn mot Sør-Norge, hvor det hele dør ut. Hovedtyngden kommer på Sør- og Østlandet. Men tirsdagen blir våtest, neppe så vått som forrige kraftige nedbørsdøgn, men vi holder et øye med det. Agder og Telemark ser ut til å ligge mest utsatt.
I Nord-Norge fortsetter drømme-høsten ut hele neste uke – med temperaturer opp mot 20-tallet!